[{"text_idx": "#000000", "text": "Paprika on minu menu\u0308u\u0308s esindatud aastaringselt, sest mulle to\u0303epoolest meeldib selle maitse. See annab toorena tooni salatites (va\u0308ga palju erinevaid va\u0308rve) ning on ka vokiroogades u\u0308ks mu lemmikuid ko\u0308o\u0308givilju. Hiljuti avastasin, et kui paprika suuremateks tu\u0308kkideks lo\u0303igata ja siis praadida vo\u0303i ku\u0308psetada, tuleb maitse eriti intensiivselt esile. Ei ole vaja alati pisikesi kuubikuid lo\u0303ikuda, vahel toimivad suuremad tu\u0308kid paremini."}, {"text_idx": "#000001", "text": "Ko\u0308o\u0308giviljade seas on paprika hea C-vitamiini allikas. See vitamiin tagab tugevama kollageeni moodustamise ja seega ka elastsema naha, liigesed ja ko\u0303o\u0303lused. Beetakaroteeni, C-vitamiini, luteiini ja zeaksantiini kombo paprikas kaitseb silma kataratki ja na\u0308gemiskao eest."}, {"text_idx": "#000002", "text": "Kuumutades va\u0308heneb roheliste paprikate C-vitamiini sisaldus, aga suureneb beetakaroteeni hulk. Punase paprika puhul on vastupidine efekt: kuumutades C-vitamiini sisaldus suureneb ja beetakaroteen va\u0308heneb"}, {"text_idx": "#000004", "text": "Ko\u0303ige paremini sa\u0308ilivad kasulikud omadused toores paprikas. Lo\u0303ika ribadeks ja kasta hummuse, salsa vo\u0303i muu dipi sisse. Haki kuubikuteks ja kasuta salatites. Paprikaid on nende kuju to\u0303ttu va\u0308ga hea ka ta\u0308ita: uurista seemned va\u0308lja ja ta\u0308ida hakkliha, riisi ja ko\u0308o\u0308giviljadega. Pane ko\u0303ige peale natuke riivjuustu ja ku\u0308pseta ahjus."}, {"text_idx": "#000005", "text": "Retseptides on paprika seekord a\u0308ra peidetud ja kuumutatud."}, {"text_idx": "#000006", "text": "Kanamaksapasteet paprika, porgandi ja sibulaga"}, {"text_idx": "#000007", "text": "Pasteedi idee kummitas mind juba pikemat aega. Ostsingi paki kanamaksa ja hakkasin leiutama. Soovisin, et pasteet sisaldaks ka palju ko\u0308o\u0308givilja. Nii see paprika, porgandid ja punane sibul sinna jo\u0303udsidki. Parema konsistentsi nimel la\u0308ks sisse ka 100 grammi vo\u0303id nagu pasteedis ikka. Samas pole tegu va\u0308ga rasvase pasteediga, 100 grammi annab 136 kcal, 9 grammi rasva, 8,7 grammi valku ja 5,2 grammi su\u0308sivesikuid."}, {"text_idx": "#000009", "text": "Haki sibul. Viska kuumale pannile vo\u0303ikamakas, lase sulada. Prae vo\u0303is sibulat ja maksa (see on juba pa\u0308ris parajate tu\u0308kkidena), kuni need kergelt pruunistuvad. Haki porgand ja paprika va\u0308iksemateks tu\u0308kkideks, lisa pannile. Kalla peale nii palju vett, et ko\u0308o\u0308giviljad on kaetud. Alanda kuumust mo\u0303o\u0303dukale ja ja\u0308ta podisema, kuniks ko\u0308o\u0308giviljad on pehmed ja maks la\u0308bi ku\u0308psenud. Pu\u0308reesta saumiksriga vo\u0303i ko\u0308o\u0308gikombainis (ma tegin otse panni peal). Maitsesta soola ja pipraga. Lase pasteedil maha jahtuda ja pane ku\u0308lma. Kui vo\u0303i a\u0308ra tahkub, ongi pasteet valmis. Naudi na\u0308iteks sepikuga."}, {"text_idx": "#000010", "text": "Ro\u0308stitud paprikal on eriti mo\u0303nus mekk. Saad paprika kiirelt ahjus vo\u0303i o\u0303hufritu\u0308u\u0308ris ro\u0308stida. Koor muutub mustaks, aga sellest ei tasu heituda, sest sa eemaldad selle."}, {"text_idx": "#000011", "text": "1 purk purustatud tomateid (400 g)"}, {"text_idx": "#000012", "text": "Eemalda seemned ja lo\u0303ika paprikad neljaks. Koori sibul ja lo\u0303ika samuti neljaks. Aseta paprika ja sibul ahjuvormi ja ro\u0308sti 180 kraadi juures, kuni nahk to\u0303mbub paprikatel mustaks. Sibulatu\u0308kid vo\u0303id paprika alla a\u0308ra peita. Lase natuke jahtuda. Kui paprikad on juba piisavalt jahtunud, et saad neid puudutada, eemalda must koor. Pane sibul ja paprika koos tomatiga potti ja pu\u0308reesta saumiksriga. Lase korraks keema. Maitsesta soola ja pipraga."}, {"text_idx": "#000014", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000016", "text": "Kas oled valmis toitumisteadlikkust to\u0303stma?"}]